บทความนี้เกี่ยวกับความขัดแย้งสมมติ สำหรับสื่อของ *สตาร์ วอร์ส* ที่ตั้งชื่อจากความขัดแย้งนี้ ดูที่ สงครามโคลน

แฟนคอสเพลย์เป็น โคลนทรูปเปอร์ ผู้บัญชาการโคดี โคลนทรูปเปอร์เป็นทหารเดินเท้าหลักของสาธารณรัฐกาแลกติกในช่วงสงครามโคลน
**สงครามโคลน** (อังกฤษ: Clone Wars) เป็นความขัดแย้งสมมติต่อเนื่องในแฟรนไชส์ *สตาร์ วอร์ส* ของ จอร์จ ลูคัส ถูกกล่าวถึงครั้งแรกสั้น ๆ ใน *ภาพยนตร์ *สตาร์ วอร์ส* เรื่องแรก* (*ความหวังใหม่*, ค.ศ. 1977) แต่ตัวสงครามนั้นยังไม่ได้ปรากฏให้เห็น จนกระทั่งใน *กองทัพโคลนส์จู่โจม* (ค.ศ. 2002) และ *ซิธชำระแค้น* (ค.ศ. 2005) สงครามโคลนยังเป็นฉากหลังของ แอนิเมชันชุดสองมิติ (ค.ศ. 2003–2005), ภาพยนตร์แอนิเมชันสามมิติ (ค.ศ. 2008) และ แอนิเมชันชุดสามมิติ (ค.ศ. 2008–2014, 2020) นอกจากนี้ก็ยังปรากฏในหนังสือและเกม *สตาร์ วอร์ส* อีกมากมาย

ภายในบริบทการบรรยายเรื่องของ *สตาร์ วอร์ส* สงครามโคลนเป็นสงครามที่ต่อสู้เพื่อป้องกันไม่ให้ระบบดาวเคราะห์หลายพันดวงแยกตัวออกจาก สาธารณรัฐกาแลกติก และก่อตั้ง "**สหภาพพิภพอิสระ**" ซึ่งมักเรียกกันว่า "**ฝ่ายแบ่งแยก**" โดยสงครามกินเวลาทั้งหมดสามปี สาธารณรัฐใช้กองทัพของโคลนทรูปเปอร์ นำโดยนิกายเจได ต่อต้านหุ่นรบของฝ่ายแบ่งแยก ความขัดแย้งนี้เป็นแผนที่อยู่ภายใต้การบงการของ พัลพาทีน สมุหนายกของสาธารณรัฐ ซึ่งแท้จริงแล้วเขาเป็นซิธลอร์ด เขาแอบวางแผนที่มีมายาวนานของซิธ ในการกำจัดเจไดทั้งหมด และยึดครองกาแลกซี พัลพาทีนวางแผนนี้โดยการให้คำสั่งลับแก่โคลนทรูปเปอร์ ซึ่งรู้จักกันในนาม "**คำสั่งที่ 66**" ซึ่งฝังอยู่ในสมองของพวกเขา ทำให้พวกเขามองเจไดเป็นผู้ทรยศและฆ่าพวกเขาในทันที เขาสามารถออกคำสั่งนี้ได้สำเร็จใน *ซิธชำระแค้น* นำไปสู่การตายของเจไดจำนวนมากทั่วกาแลกซี ทำให้พัลพาทีนได้อำนาจและในที่สุดเขาก็เปลี่ยนระบอบการปกครองจากประชาธิปไตยของสาธารณรัฐกาแลกติก มาเป็นเผด็จการของจักรวรรดิกาแลกติก ซึ่งปกครองโดยกลุ่มอุตสาหกรรมทหาร และปรากฏใน *สตาร์ วอร์ส* ไตรภาคเดิม

ลูคัสใช้การเรื่องราวของสงครามโคลนในการตอบคำถามเรื่องราวในไตรภาคเดิม เช่น จักรวรรดิกำเนิดขึ้นมาได้อย่างไรและอนาคิน สกายวอร์คเกอร์กลายเป็น ดาร์ธ เวเดอร์ ได้อย่างไร เหตุการณ์ทางการเมืองและการทหารของสงครามโคลน ได้รับแรงบันดาลใจจากความขัดแย้งในโลกแห่งความเป็นจริงและเหตุการณ์ในประวัติศาสตร์ เช่น การเปลี่ยนผ่านจากสาธารณรัฐโรมัน เป็นจักรวรรดิโรมัน สงครามกลางเมืองอเมริกา สงครามโลกครั้งที่หนึ่งและสอง รวมถึงเหตุการณ์ร่วมสมัย เช่น สงครามต่อต้านการก่อการร้าย และการบริหารของประธานาธิบดีบุช ในช่วงต้นศตวรรษที่ 21

แนวคิดและการพัฒนา
-----------------

การอ้างอิงครั้งแรกถึงสงครามโคลนนั้นปรากฏอยู่ในบทร่างที่สามของ ภาพยนตร์เรื่องแรก โดยผู้สร้าง *สตาร์ วอร์ส* จอร์จ ลูคัส ซึ่งกล่าวถึง "ไดอารี่ของสงครามโคลน" ของนายพลเคโนบี สงครามถูกกล่าวถึงเพียงสั้น ๆ สองครั้ง ในเวอร์ชันสุดท้ายของภาพยนตร์เรื่องนี้ กล่าวถึง โอบีวัน เคโนบี ทำหน้าที่เป็นนายพลที่รับใช้พ่อของ เลอา ออร์กานา (ซึ่งในตอนนั้นยังไม่มีชื่อ) เบล ออร์กานา ในช่วงระหว่างความขัดแย้ง ในระหว่างการเขียนบทร่างของ *จักรวรรดิเอมไพร์โต้กลับ* (ค.ศ. 1980) ลูคัสตัดสินใจแนะนำตัวละครโคลนที่เคยมีส่วนเกี่ยวข้องกับสงครามโคลน ในบทร่างแรกของ ลีห์ แบรกเกตต์ ได้พัฒนาตัวละคร แลนโด คาลริสเซียน ให้เป็นโคลนจากดาวเคราะห์โคลนที่เกี่ยวข้องกับสงครามโคลนที่กล่าวถึงใน *ความหวังใหม่* และเกือบจะสูญพันธุ์จากสงคราม นอกจากนี้ โบบา เฟทท์ ก็เคยได้รับการพิจารณาให้เป็นโคลนที่มาจากกลุ่ม ช็อกทรูปเปอร์ ที่เกือบจะถูกเจไดกวาดล้างจนหมดในช่วงสงครามโคลน อย่างไรก็ตาม แนวคิดเหล่านี้ไม่รวมอยู่ในเวอร์ชันสุดท้ายของภาพยนตร์ ลูคัสปกปิดรายละเอียดของสงครามโคลนมากกว่าองค์ประกอบอื่น ๆ ของ *สตาร์ วอร์ส* ถึงขนาดว่า ไม่ให้เรื่องนี้ปรากฏอยู่ในผลิตภัณฑ์และหนังสือที่ได้รับอนุญาต

ลูคัสได้กล่าวถึงการขึ้นมามีอำนาจของพัลพาทีนว่าเหมือนกับ อดอล์ฟ ฮิตเลอร์ ในนาซีเยอรมนี; ในฐานะของนายกรัฐมนตรีเยอรมนี ฮิตเลอร์ได้รับ "อำนาจฉุกเฉิน" ดังเช่นพัลพาทีน นอกจากนี้ ลูคัสยังกล่าวว่าหนึ่งในอิทธิพลหลักที่มีต่อพื้นหลังทางการเมืองของสงครามโคลน รวมถึง *สตาร์ วอร์ส* ทั้งหมดนั้น คือช่วงยุคสงครามเวียดนาม และคดีวอเตอร์เกต ซึ่งผู้นำโอบรับการทุจริตคอรัปชัน โดยคิดว่าเป็นการกระทำที่ดีที่สุด ในปี ค.ศ. 2002 ลูคัสกล่าวว่า:

> ประชาธิปไตยทั้งหมดนั้นกลายเป็นเผด็จการ—แต่ไม่ใช่จากรัฐประหาร ผู้คนต่างมอบประชาธิปไตยของพวกเขาให้กับผู้เผด็จการ ไม่ว่าจะเป็น จูเลียส ซีซาร์ หรือ นโปเลียน หรือ อดอล์ฟ ฮิตเลอร์ ในท้ายที่สุด ประชากรส่วนใหญ่ก็ตามน้ำไปกับแนวคิดนั้น และอะไรล่ะที่สามารถผลักดันผู้คนและสถาบันต่าง ๆ ให้ไปในทิศทางนี้? นั่นแหละคือปัญหา ผมกำลังสำรวจถึง: สาธารณรัฐกลายเป็นจักรวรรดิได้อย่างไร? ... เพราะเหตุใดคนดีถึงกลายเป็นคนชั่ว และประชาธิปไตยกลายเป็นเผด็จการได้อย่างไร?
> 
> 

หน่วยโคลนซึ่งโผล่มาในบทสรุปของ *กองทัพโคลนส์จู่โจม* นั้นประกอบด้วยกองทัพในรูปแบบดิจิทัลที่ใหญ่ที่สุดสำหรับภาพยนตร์ ณ ตอนนั้น ลูคัสเสนอต่อศิลปินภาพแนวคิดว่า *ซิธชำระแค้น* จะเปิดตัวด้วยการรวมของเจ็ดยุทธการ บนเจ็ดดาวเคราะห์ หลังจากนั้น ลูคัสจึงจัดระเบียบโครงเรื่องใหม่ตั้งแต่รากฐาน; แทนที่จะเปิดฉากภาพยนตร์ด้วยยุทธการต่าง ๆ ในสงครามโคลน ลูคัสตัดสินใจที่จะโฟกัสที่อนาคิน สกายวอล์คเกอร์ การหายไปของ "เจ็ดยุทธการ บนเจ็ดดาวเคราะห์" ทั้งส่วนนั้น ทำให้ลูคัสตัดสินใจที่จะเปิดตัวซีรีส์โทรทัศน์แอนิเมชันผ่านซีจี *สงครามมนุษย์โคลน*; ลูคัสกล่าวว่าการ์ตูนนี้สามารถ "ทำได้ดีกว่า" ในเรื่องของการบรรยายความขัดแย้ง

การบรรยาย
---------

สงครามโคลนถูกบรรยายภาพเป็นครั้งแรกใน *กองทัพโคลนส์จู่โจม* ซึ่งเป็นการเปิดตัวที่นำไปสู่การจบลงของการปิดบังของลูคัส เรื่องสินค้าต่าง ๆ ที่ยึดตามยุคนั้น โดยนวนิยาย หนังสือการ์ตูน และวิดีโอเกมจำนวนมากนั้นได้รับการอนุมัติโดยลูคัสไลเซนซิง

### ภาพยนตร์

สงครามโคลนถูกกล่าวถึงเป็นครั้งแรกใน *ความหวังใหม่* ในระหว่างที่โอบีวินอธิบายให้ลุคฟังว่าพ่อของเขาเคยสู้ในสงครามนี้ ซึ่งลุคแสดงท่าทีสงสัย สงครามนี้ถูกกล่าวถึงอีกครั้งโดยเลอาในข้อความของเธอที่บอกว่าโอบีวันรับใช้พ่อของเธอ ผู้ซึ่งภายหลังถูกระบุตัวว่าเป็นเบล ออร์กานา ในสงครามโคลน

*กองทัพโคลนส์จู่โจม* ซึ่งดำเนินเรื่องในช่วงต้นของสงครามโคลน เปิดฉากด้วยความกังวลของสาธารณรัฐกาแลกติกเกี่ยวการการแยกตัวของระบบดาวนับพันระบบ เพื่อรวมตัวเป็นสหภาพพิภพอิสระ ซึ่งถูกนำอย่างเปิดเผยโดยเคานต์ดูกู สมุหนายกพัลพาทีนชักใยให้ จาร์ จาร์ บิงคส์ และสมาชิกวุฒิสภากาแลกติกคนอื่น ๆ มอบอำนาจฉุกเฉินให้แก่เขา ในตอนที่กำลังสืบสวนเรื่องการพยายามลอบสังการสมาชิกวุฒิสภา แพดเม่ อมิดาลา โอบีวันพบว่าดูกูสวมรอยเป็นปรมาจารย์เจไดซึ่งตายไปแล้ว เพื่อจัดการสร้างกองทัพโคลนในนามของสาธารณรัฐอย่างลับ ๆ โยดา นำกองทัพโคลนเพื่อช่วยเหลือโอบีวัน แพดเม่ และอนาคิน สกายวอร์คเกอร์จากฝ่ายแบ่งแยก บนดาวจีโอโนซิส และจึงเกิดเป็นยุทธการแรกของสงครามนี้ ณ บทสรุปของศึกนี้ โยดาประกาศว่า:"ได้เริ่มต้นขึ้น สงครามโคลนนั้น" ในฉากสุดท้ายของภาพยนตร์ อนาคิน และแพดเม่ได้แต่งงานกันอย่างลับ ๆ ขัดต่อคำสาบานของเจได

*ซิธชำระแค้น* นั้นแสดงถึงช่วงสุดท้ายของสงครามโคลนซึ่งกินระยะเวลาถึงสามปี ที่ซึ่งโคลนทรูปเปอร์และนายพลเจไดของพวกเขาต่อสู้กับกองทัพดรอยด์ของฝ่ายแบ่งแยก หลังจากฆ่าดูกูและช่วยเหลือพัลพาทีนจากฝ่ายแบ่งแยกในระหว่างการโจมตีของฝ่ายแบ่งแยกบนดาวคอรัสซัง อนาคินได้เรียนรู้ว่าแพดเม่ตั้งครรภ์ เขารู้สึกทุกข์ใจหลังจากมีนิมิตว่าเธอตายในตอนคลอดลูก และพัลพาทันหลอกล่อให้อนาคินเข้าสู่ด้านมืดแห่งพลัง โดยการสัญญาว่าจะสอนเขาให้สามารถป้องการการตายก่อนเวลาอันควรของเธอได้ ในระหว่างนั้น โยดาถูกส่งตัวไปที่ดาวคาชีค เพื่อไล่การรุกรานของฝ่ายแบ่งแยก และโอบีวันถูกส่งตัวไปที่ดาวยูทาเปา ที่ซึ่งเขาสังหารนายพลกรีวัส อนาคินค้นพบว่าพัลพาทีนเป็นซิธลอร์ด ดาร์ธ ซีเดียส แต่เขาปกป้องพัลพาทีนจากเมซ วินดู เพราะเขาต้องการความรู้จากซีเดียสในการช่วยแพดเม่ หลังจากซีเดียสสังหารวินดู ซีเดียสแต่งตั้งให้อนาคินเป็นลูกศิษย์คนใหม่ของเขา นามว่า ดาร์ธ เวเดอร์ ซีเดยสออกคำสั่งที่ 66 ให้แก่โคลนทรูปเปอร์ และโคลนเหล่านั้นสังหารนายพลเจไดทั่วทั้งกาแลกซี หลังจากนั้น ซีเดียสจึงส่งเวเดอร์ไปยังวิหารเจได พร้อมกับกลุ่มโคลนทรูปเปอร์เพื่อสังหารเจไดและพาดาวันที่เหลืออยู่ในวิหาร ก่อนที่จะส่งเวเดอร์ไปสังหารเหล่าผู้นำฝ่ายแบ่งแยกบนดาวมุสตาฟาร์ และออก "คำสั่งปิด" กองทัพดรอยด์ของพวกเขา ด้วยการตายของพวกเขานั้น ซีเดียสประกาศยุติสงครามโคลน และการปฏิรูปสาธารณรัฐเป็นจักรวรรดิกาแลกติก

### แอนิเมชัน

#### *สงครามมนุษย์โคลน*

บทความหลัก: สตาร์ วอร์ส: สงครามมนุษย์โคลน
ซีรีส์แอนิเมชันสองมิติ *สงครามมนุษย์โคลน* (ค.ศ. 2003–2005) บรรยายภาพยุทธการต่าง ๆ ในสงครามโคลน และตั้งใจให้เป็นสิ่งสร้างความสนใจใน *ซิธชำระแค้น* นอกจากนี้ ซีรีส์นี้ยังบรรยายภาพเหตุการณ์ที่นำไปสู่ยุทธการในฉากเปิดของ *ซิธชำระแค้น* และการที่พัลพาทีนถูกจับตัวโดยนายพลกรีวัส ซีรีส์นี้ถูกปล่อยในรูปแบบโฮมวิดีโอที่มีสองตอน

ตั้งแต่วันที่ 25 เมษายน ค.ศ. 2014 นั้น ซีรีส์ดังเดิม *สงครามมนุษย์โคลน* ไม่ถูกจัดอยู่ในจักรวาลหลัก บริษัทเดอะวอล์ตดิสนีย์ ประกาศว่างานทั้งหมดของ สตาร์ วอร์ส และสินค้า ยกเว้นภาพยนตร์ในไตรภาคเดิม และไตรภาคต้น และ เดอะ โคลน วอร์ส ในภายหลังนั้น เป็นส่วนหนึ่งของ*ตำนานสตาร์ วอร์ส* ที่แยกออกไปต่างหาก

#### *เดอะ โคลน วอร์ส*

บทความหลัก: สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
หลายปีต่อมา ลูคัสตัดสินใจที่จะสร้างซีรีส์เกี่ยวการสงครามโคลนใหม่ ในรูปแบบของแอนิเมชันสามมิติ ซึ่งพัฒนาโดยเดฟ ฟิโลนี หลังจากสร้างซีรีส์โทรทัศน์ใหม่นี้มาหลายปี ลูคัสตัดสินใจที่จะแยกสี่ตอนแรกออกมาเป็นภาพยนตร์เดี่ยว ภาพยนตร์นี้ ซึ่งฉายในปี ค.ศ. 2008 นั้น แนะนำอาโซกา ทาโน ในฐานะลูกศิษย์ของอนาคิน และบรรยายภาพเกี่ยวกับสาธารณรัฐและฝ่ายแบ่งแยกสู้กันและพยายามที่จะได้รับอนุญาตในการเดินทางผ่านดินแดนของแจบบา เดอะ ฮัทท์

ซีรีส์โทรทัศน์ที่ตามมาหลังจากนั้น (ค.ศ. 2008–2014, 2020) ได้ดำเนินเรื่องโดยมีฉากหลังเป็นสงครามโคลนเช่นเดียวกัน ด้วยซีซันสุดท้ายของซีรีส์ที่ดำเนินเรื่องพร้อมกับช่วงจุดสำคัญของ *ซิธชำระแค้น* รายการนี้ยังให้ข้อมูลเพิ่มเติมเกี่ยวกับการสร้างกองทัพโคลน, ทำให้โคลนแต่ละนายเป็นตัวละครที่แตกต่างกัน, บรรยายภาพการเผชิญหน้ามากมายและพัฒนาการจากความขัดแย้ง, และแสดงถึงปฏิสัมพันธ์ระหว่างโคลนทรูปเปอร์และผู้บัญชาการเจไดของพวกเขา ยกตัวอย่าง เช่น ซีรีส์นี้เปิดเผยว่าโคลนแต่ละนายมี "ชิพยับยั้ง" ในร่างของเขาซึ่งทำให้พวกเขาเชื่อฟังต่อคำสั่งที่ 66

#### *ทีมโคตรโคลนมหากาฬ*

บทความหลัก: สตาร์ วอร์ส: ทีมโคตรโคลนมหากาฬ
*ทีมโคตรโคลนมหากาฬ* เริ่มต้นไม่นานหลังจากจุดจบของสงครามโคลน ด้วยการออกคำสั่งที่ 66 ซึ่งระบุไว้ว่าเจไดเป็นผู้ทรยศ และนำไปสู่การกำจัดพวกเขาอย่างกว้างขวาง โดยโคลนทรูปเปอร์ของพวกเขาเอง ซึ่งได้รับการโปรแกรมให้เชื่อฟังคำสั่งนี้ แบดแบทช์ ซึ่งมีพันธุกรรมที่แตกต่างและได้พัฒนาการต้านทานต่อโปรแกรมนี้ พบว่าพวกเขาต้องต่อสู้กับตัวตนของพวกเขา และความภักดี หลังจากรู้ถึงจุดจบของสาธารณรัฐ

ซีรีส์นี้สำรวจถึงผลกระทบของคำสั่งที่ 66, การขึ้นมามีอำนาจของจักรวรรดิกาแลกติก, และกาแลกซีว่าเปลี่ยนแปลงอย่างไรภายใต้การปกครองของจักรพรรดิพัลพาทีน นอกจากนี้ ซีรีส์นี้ยังสำรวจการเปลี่ยนผ่านจากโคลนทรูปเปอร์ สู่สตอร์มทรูปเปอร์ ในจักรวาล*สตาร์ วอร์ส* ด้วยจักรวรรดิเปลี่ยนจากการผลิตโคลนไปเป็นการเกณฑ์ทหารแทน

### คนแสดง

#### *เดอะแมนดาลอเรียน*

บทความหลัก: เดอะแมนดาลอเรียน
ซีรีส์ *เดอะแมนดาลอเรียน* มีทั้งฉากย้อนของกองทัพดรอยด์ของฝ่ายแบ่งแยกในช่วงสงครามโคลน รวมถึงความทรงจำของโกรกูเกี่ยวกับคำสั่งที่ 66 บนดาวคอรัสซัง

#### *อาโซกา*

บทความหลัก: อาโซกา
สงครามโคลนนั้นมีอยู่ในตอนที่ 5 ของ *อาโซกา* ซึ่งมีภาพย้อนหลังที่น่าจะเกิดบนดาวไรลอธ โดยอ้างถึงประสบการณ์ของอาโซกาใน *เดอะ โคลน วอร์ส* ในรูปแบบคนแสดง นอกจากนี้ยังมีฉากเกี่ยวกับการล้อมแมนดาลอร์อันโด่งดังอีกด้วย

### นวนิยาย

นวนิยายปี ค.ศ. 2008 เรื่อง *สตาร์ วอร์ส: สงครามโคลน* โดยคาเรน เทรวิส นั้นเป็นจุดเริ่มต้นของนวนิยายชุดที่ประกอบไปด้วยนวนิยายห้าภาค ซึ่งเขียนโดยเทรวิสและคาเรน มิลเลอร์ และถูกตีพิมพ์โดย เดล เรย์ บุ๊กส์ ระหว่างปี ค.ศ. 2008 ถึง 2010 นิยายเรื่อง *สงครามโคลน: ไวลด์สเปซ* (ค.ศ. 2008) นั้นเขียนโดยมิลเลอร์ และโฟกัสในเรื่องของโอบีวันและเบล ออร์กานา หลังจากนั้น เทรวิสกลับมาเพื่อเขียน *สงครามโคลน: โนพริซันเนอร์ส* (ค.ศ. 2009) ที่ซึ่ง อาโซกาถูกสั่งให้อยู่ใต้บังคับบัญชากัปตันเร็กซ์แบบชั่วคราว สุดท้าย มิลเลอร์เขียนนิยายสองตอน เรื่อง *สงครามโคลน: แกมบิท* (ค.ศ. 2010) โดยมีชื่อเรื่องรองชื่อ *สเตลธ์* และ *ซีจ* ซึ่งดำเนินเรื่องเกี่ยวกับอาวุธชีวภาพจากนายพลชาวเนมอยเดียน ล็อก เดิร์ด

นวนิยายเรื่อง *ดาร์กดิสซิเพิล* (ค.ศ. 2015) เป็นการนำโครงเรื่องที่เกี่ยวกับอาซาจ เวนเทรส และควินแลน วอส จากตอนของ *เดอะ โคลน วอร์ส* ที่ทำไม่เสร็จ มาทำเป็นนวนิยายแทน *แคทาลิสท์: อะ โร้ค วัน โนเวล* (ค.ศ. 2016) นั้นดำเนินเรื่องในช่วงสงครามโคลนและสองสามปีถัดมา *ธรอว์น: อัลไลแอนซ์* (ค.ศ. 2018) มีฉากย้อนหลังถึงปีสุดท้ายของสงครามโคลน โดยมีอนาคิน, แพดเม่, และธรอว์นบราเธอร์ฮูด (ค.ศ. 2022) ดำเนินเรื่องในช่วงสงครามโคลน โดยโฟกัสที่โอบีวัน และอนาคิน

### หนังสือการ์ตูน

บทความหลัก: สตาร์ วอร์ส: สงครามโคลน (หนังสือการ์ตูนชุด)
ดาร์กฮอสคอมิกส์ ตีพิมพ์หนังสือการ์ตูนต่าง ๆ ที่ดำเนินเรื่องในยุคนี้ ซึ่งหลาย ๆ เล่มนั้นถูกรวมมาเป็นชุดของหนังสือปกอ่อนที่มี 9 เล่ม นอกจากนี้ ดาร์กออสยังตีพิมพ์นวนิยายพร้อมภาพประกอบแบบชุดที่มี 10 เล่ม ชื่อ *โคลน วอร์ส –แอดเวนเทอร์ส* (ค.ศ. 2004–2007) โดยใช้รูปแบบจากซีรีส์แอนิเมชันสองมิติ และบรรยายถึงเรื่องราวดั้งเดิมที่ดำเนินในยุคนี้ ชุดของหนังสือการ์ตูนที่เชื่อมโยงกับซีรีส์แอนิเมชันสามมิติ ถูกตีพิมพ์เมื่อปี ค.ศ. 2008 ถึง 2010 โดยมีสามเล่ม และมีการเสริมเนื้อหาโดยชุดของหนังสือนวนิยายที่มีภาพ 11 เล่ม ซึ่งตีพิมพ์ระหว่างช่วงปี ค.ศ. 2008 และ 2013

หนังสือการ์ตูนชุดของมาร์เวล เคนัน (หรือบางครั้งมีชื่อรองว่า *เดอะลาสต์พาดาวัน*) บรรยายตัวละครใน *สตาร์ วอร์ส เรเบลส์* เคนัน จาร์รัส ในฐานะเจไดพาดาวัน เคเลป ดูม ในช่วงของความขัดแย้ง

### วิดีโอเกม

นอกจากนี้ ลูคัสอารทส์ ยังสร้างเกมต่าง ๆ เช่น *รีพับลิก คอมมานโด* และ *เดอะ โคลน วอร์ส* ซึ่งบรรยายถึงความขัดแย้งนี้

บทวเิคราะห์
-----------

ดูเพิ่ม: แห่ลงที่มาของสตาร์ วอร์ส และความเหมือนมีการเปรียบเทียบเกิดขึ้นมากมายระหว่างมุมมองด้านการเมืองของสงครามโคลน และเหตุการณ์ต่าง ๆ ที่นำไปสู่สงครามโลกครั้งที่สอง ในบทความของนักจัดรายการวิทยุ ไคลดด์ ลูอีส ได้กล่าวถึงความเหมือนทางประวัติศาสตร์ในสตาร์ วอร์ส ว่าแผนการของ พัลพาทีน นั้นคล้ายคลังกับ อดอล์ฟ ฮิตเลอร์ และนาซีเยอรมนี; ผู้นำทั้งสองใช้สงครามและสร้างแพระรับบาปขึ้นเพื่อชักจูงฐานะทางอารมณ์ของสังคม ทำให้ผู้นำได้รับทั้งแรงสนับสนุนและอำนาจ ผู้เขียนอีกรายหนึ่งเปรียบเทียบสงครามโคลนกับสงครามโลกครั้งที่สองโดยทั่วไป โดยการตั้งคำถามโดยทั่วไปของเขานั้นเกี่ยวกับข้อเท็จจริงที่ว่าลูคัสเป็นเบบี้บูมเมอร์ และช่วงยุคมืดที่ถูกแสดงในไตรภาคเดิมนั้นคล้ายคลึงกับช่วงที่มืดมืนและไม่แน่นอน ของสงครามเย็น โดยยึดถามคำกล่าวของลูคัสที่ว่าความขัดแย้งในสตาร์ วอร์ส นั้นได้รับแรงบันดาลใจมาจากพื้นหลังทางวัฒนธรรมของสงครามเวียดนาม นักข่าว คริสต์ เทเลอร์ กล่าวว่าสงครามโคลนนั้นเหมือนกับสงครามโลกครั้งที่สอง แอน แลนคาเชียร์ จากมหาวิทยาลัยโทรอนโต ยังชี้ให้เห็นถึงการให้ชื่อที่คล้ายคลึงระหว่างสงครามโคลนและสงครามกลางเมืองอเมริกา

หลายสำนักพิมพ์ได้เปรียบเทียบบริบททางการเมืองของสงครามโคลนกับสงครามอิรัก โดยอ้างว่ากาแลกซี*สตาร์ วอร์ส* ภายตายการปกครองของพัลพาทีนผู้ลวงโลกนั้น เปรียบเทียบได้กับปัญหาสมัยใหม่ของสหรัฐ บทบรรณธิการหนึ่งบนเว็บไซต์ Antiwar.com ได้กล่าวว่า *สตาร์ วอร์ส* "สร้างหลักฐานที่เห็นพ้องต้องกันโดยทั่วไปก่อนว่า การโค่นล้มรัฐบาลที่กดขี่นั้นถูกต้อง ก่อนที่จะพูดถึงบางสิ่งที่น่าอึดอัดใจมากกว่า – นั่นคือเผด็จการคอรัปชันที่อ้างถึงนั้นคือพวกเราเองมากกว่า" นอกจากนี้ บทความจาด ไวร์แท็ป อ้างว่า "ดังเช่นพัลพาทีนนั้น การบริหารของประธานาธิบดีบุชนั้นสามารถสร้างความหวาดกลัวให้แก่ผู้คน เพื่อให้สามารถได้รับอำนาจที่มากขึ้นได้" ลูคัสกล่าวว่าสงครามอิรักนั้น "ไม่มีตัวตน" ในตอนที่เขาพัฒนาสงครามโคลน แต่เขานั้นก็เห็นถึงความเหมือนระหว่างสงครามเวียดนามซึ่งเป็นแบบอย่างให้ *สตาร์ วอร์ส* และสงครามที่เกิดขึ้นในอิรัก หนึ่งในผู้สร้าง*สตาร์ วอร์ส* ริก แม็คคอลลัม ออกมายืนยันว่าสงครามโคลนนั้นพัฒนามาก่อนสงครามอิรัก และยังเพิ่มเติมว่าลูคัส "เป็นผลิตผลที่เกิดจากเวียนนาม"

ผลกระทบและผลตอบรับของนักวิจารณ์
-------------------------------

คริส เทย์เลอร์ ผู้แต่งหนังสือ *ฮาวสตาร์ วอร์สคองเคอรด์เดอะยูนิเวิร์ส* เรียกสงครามโคลนว่า "เป็นองค์ประกอบที่สำคัญของตำนานในสตาร์ วอร์ส" ในความพยายามที่จะรักษาสายผลิตภัณฑ์ของเล่นของ สตาร์ วอร์ส ให้ยังคงอยู่ หลังจาก ชัยชนะของเจได (ค.ศ. 1983) เคนเนอร์คิดค้นเส้นเรื่องราวที่จะเกี่ยวข้องกับการกลับมาของ "ผู้ก่อการร้ายทางพันธุกรรม" ที่โดยเนรเทศไป และเหล่านักรบโคลนของเขา

ทิโมธิ ซาห์น กล่าวว่าการปรากฏตัวเพื่อต่อสู้เพื่อ "เหล่าคนดี" ที่พวกเขาคาดไม่ถึง ใน กองทัพโคลนส์จู่โจม นั้น—ถึงจะมีความคาดหมายจากแฟน ๆ มาหลายปีว่าโคลนเป็นกลุ่มกำลังรุกราน—เป็นสิ่งที่ "น่าอัศจรรย์" หลังจากเห็นรายการโทรทัศน์ซีจีเรื่อง *เดอะ โคลน วอร์ส* แล้ว ซานห์รู้สึกรู้สึกยินดีที่ลูคัสฟิล์มตีกลับบทร่างแรกเรื่อง *แอร์ทูดิเอมไพร์* ของเขา ซึ่งมีเรื่องราวเกี่ยวกับโคลนที่บ้าบิ่นของโอบีวันที่สร้างขึ้นในช่วงของความขาดแย้ง

ดูเพิ่ม
-------

* รายชื่อตัวละครใน*สตาร์ วอร์ส: เดอะ โคลน วอร์ส*
* iconสถานีย่อยนิยายวิทยาศาสตร์
* สถานีย่อยภาพยนตร์

อ้างอิง
-------

### **เชิงอรรถ**

1. ↑  บทเริ่มต้นนั้นกล่าวถึงผลกระทบหลังยุทธการจีโอโนซิส; ส่วนที่เหลือของหนังสือดำเนินเหตุการณ์ต่อจากเหตุการณ์ในภาพยนตร์แอนิเมชัน
2. ↑  แสดงโดย จอร์จ เทเค ในภาพยนตร์ชุด ค.ศ. 2008

### **อ้างอิง**

1. ↑  Taylor 2014, p. 122
2. 1 2  "What are the Clone Wars?". *StarWars.com*. LucasFilm. คลังข้อมูลเก่าเก็บจากแหล่งเดิมเมื่อ July 17, 2006. สืบค้นเมื่อ December 9, 2015.
3. ↑  Taylor 2014, p. 231
4. ↑  Bouzereau, Laurent (1997). *Star Wars: The Annotated History*. Ballantine Books. p. 196. ISBN 978-0345409812.
5. ↑  Kaminski 2007, p. 171 harvnb error: no target: CITEREFKaminski2007 (help)
6. 1 2  Taylor 2014, p. 124
7. ↑  Taylor 2014, pp. 288–289
8. ↑  *Star Wars: Episode III – Revenge of the Sith* DVD commentary featuring George Lucas, Rick McCallum, Rob Coleman, John Knoll and Roger Guyett, [2005]
9. ↑  Germain, David (May 16, 2005). "'Wars' Raises Questions on US Policy". *Backstage*. Backstage, LLC. Associated Press. สืบค้นเมื่อ June 30, 2016.
10. ↑  Burns, Chris (May 16, 2005). "Lucas on Iraq war, 'Star Wars'". CNN. สืบค้นเมื่อ June 30, 2016.
11. ↑  Corliss, Richard; Cagle, Jess; Ressner, Jeffrey (April 29, 2002). "Dark Victory". *Time*. Vol. 159 no. 17. ISSN 0040-781X. สืบค้นเมื่อ June 30, 2016 – โดยทาง EBSCOhost.
12. ↑  Taylor 2014, p. 338
13. 1 2  Rinzler 2005, pp. 13–15
14. ↑  Rinzler 2005, p. 36
15. ↑  Kaminski 2008, pp. 380–384
16. ↑  Taylor 2014, p. 375
17. ↑  "Confederacy of Independent Systems". *StarWars Databank*. สืบค้นเมื่อ 20 December 2022.
18. ↑  Lucas, George, director. *Star Wars: Episode II – Attack of the Clones*. Lucasfilm Ltd. 2002.
19. ↑  Lucas, George, director. *Star Wars: Episode III – Revenge of the Sith*. Lucasfilm Ltd. 2005.
20. ↑  Taylor 2014, p. 470
21. ↑  "'Star Wars' finally reveals the switch from clones to stormtroopers". *EW.com* (ภาษาอังกฤษ). สืบค้นเมื่อ 2024-03-19.
22. ↑  Gullickson, Brad (2021-08-06). "'The Bad Batch' Puts the Final Nail in the 'Clone Wars' Coffin". *Film School Rejects* (ภาษาอังกฤษแบบอเมริกัน). สืบค้นเมื่อ 2024-03-19.
23. ↑  Horton, Cole; Hidalgo, Pablo; Zehr, Dan (2020). *The Star Wars Book: Expand your knowledge of a galaxy far, far away*. DK (ตีพิมพ์ 2020-10-20). ISBN 9781465497901.
24. ↑  Horton, Cole; Hidalgo, Pablo; Zehr, Dan (2020). *The Star Wars Book: Expand your knowledge of a galaxy far, far away*. DK (ตีพิมพ์ 2020-10-20). ISBN 9781465497901.
25. ↑  Glazebrook, Lewis (2023-09-13). ""I Am Not Okay": Star Wars Fans Mind-Blown By Ahsoka Episode 5 Flashback Scenes". *ScreenRant* (ภาษาอังกฤษ). สืบค้นเมื่อ 2024-03-19.
26. ↑  Stevenson, Rick (2023-09-14). "Ahsoka Episode 5: Where Does THAT Flashback Take Place?". *Looper* (ภาษาอังกฤษแบบอเมริกัน). สืบค้นเมื่อ 2024-03-19.
27. ↑  "Del Rey & LucasBooks announce Clone Wars Novels". *StarWars.com*. June 25, 2008. คลังข้อมูลเก่าเก็บจากแหล่งเดิมเมื่อ August 3, 2008. สืบค้นเมื่อ October 21, 2019.
28. 1 2  "Books – Reviews | The Clone Wars: Gambit: Stealth". *TheForce.net*. สืบค้นเมื่อ November 14, 2019.
29. ↑  "Ventress and Vos' Greatest Hits: A Dark Disciple Refresher". *StarWars.com*. Lucasfilm. July 13, 2015. สืบค้นเมื่อ June 16, 2016.
30. ↑  Hall, Jacob (November 23, 2016). "Everything You Need to Know About Star Wars Catalyst". */Film*. สืบค้นเมื่อ November 24, 2019.
31. ↑  Liptak, Andrew (July 25, 2018). "Star Wars author Timothy Zahn on Thrawn: Alliances and toxic fandom". *The Verge*. สืบค้นเมื่อ November 21, 2019.
32. ↑  "Search :: Dark Horse Comics". *Dark Horse*. สืบค้นเมื่อ October 30, 2019.
33. ↑  Lewis, Clyde (2005). "The Sith Sense". Ground Zero. คลังข้อมูลเก่าเก็บจากแหล่งเดิมเมื่อ August 9, 2011. สืบค้นเมื่อ June 30, 2016.
34. ↑  Chambers, Stephen (April 18, 2006). "Star Wars As Baby Boomer Script". Radical Center. คลังข้อมูลเก่าเก็บจากแหล่งเดิมเมื่อ October 17, 2007. สืบค้นเมื่อ July 6, 2006.[*ลิงก์เสีย*]
35. ↑  Lancashire, Anne (2002). "Attack of the Clones and the Politics of Star Wars". *The Dalhousie Review*. คลังข้อมูลเก่าเก็บจากแหล่งเดิมเมื่อ February 6, 2012. สืบค้นเมื่อ June 30, 2016.
36. ↑  Horton, Scott (May 23, 2005). "Star Wars and the American Empire". *AntiWar.com*. Randolph Bourne Institute. สืบค้นเมื่อ June 30, 2016.
37. ↑  Fanelli, Brian (June 21, 2005). "U.S. Politics in "A Galaxy Far, Far Away"". *AlterNet*. Independent Media Institute. คลังข้อมูลเก่าเก็บจากแหล่งเดิมเมื่อ January 12, 2017. สืบค้นเมื่อ June 30, 2016.
38. ↑  Germain, David (May 16, 2005). "'Wars' Raises Questions on US Policy". *Backstage*. Backstage, LLC. Associated Press. สืบค้นเมื่อ June 30, 2016.
39. ↑  Burns, Chris (May 16, 2005). "Lucas on Iraq war, 'Star Wars'". CNN. สืบค้นเมื่อ June 30, 2016.
40. ↑  Lammers, Tim (November 2, 2005). "DVD Is Hardly End For 'Sith' Producer McCallum". KIROTV.com. คลังข้อมูลเก่าเก็บจากแหล่งเดิมเมื่อ October 17, 2007. สืบค้นเมื่อ June 30, 2016.
41. ↑  Taylor 2014, p. 123
42. ↑  Taylor 2014, p. 280

### บรรณานุกรม

* Kaminski, Michael (2008). *The Secret History of Star Wars*. Kingston, Ontario: Legacy Books Press. ISBN 978-0-9784652-3-0.
* Rinzler, Jonathan W (2005). *The Making of Star Wars: Revenge of the Sith*. New York City: Del Rey. ISBN 978-0-345-43139-4.
* Taylor, Chris (2014). *How Star Wars Conquered the Universe: The Past, Present, and Future of a Multibillion Dollar Franchise* (eBook). Basic Books. ISBN 9780465056934.

ดูเพิ่ม
-------

* *Sword Fighting in the Star Wars Universe: Historical Origins, Style and Philosophy* by Nick Jamilla (McFarland & Company, 2008)
* *Star Wars and History* by Nancy Reagin & Janice Liedl (John Wiley & Sons, 2012)
* *The Science Fiction Reboot: Canon, Innovation and Fandom in Refashioned Franchises* by Heather Urbanski (McFarland & Company, 2013)
* *Star wars: the essential chronology* by Kevin J. Anderson & Daniel Wallace (Ballantine Books, 2000)
* *Culture, identities, and technology in the Star wars films: essays on the two trilogies* by Carl Silvio & Tony M. Vinci (McFarland & Company, 2007)
* *The Star Wars Heresies* by Paul F. McDonald (McFarland & Company, 2013)

แหล่งข้อมูลอื่น
---------------

* Clone Wars ใน วูกีพีเดีย วิกิของ *สตาร์ วอร์ส*

| * ด
* ค
* ก
จักรวาลสมมติของ *สตาร์ วอร์ส* |
| --- |
| **ตัวละคร** | 
* ลุค สกายวอล์คเกอร์
* เลอา ออร์กานา
* ฮัน โซโล
* ชิวแบคคา
* แลนโด คาลริสเซียน
* โยดา
* ซีทรีพีโอ
* อาร์ทูดีทู
* วิลฮัฟ ทาร์คิน
* อนาคิน สกายวอล์คเกอร์
* โอบีวัน เคโนบี
* แพดเม่ อมิดาลา
* ไควกอน จินน์
* ดาร์ธ มอล
* ดูกู
* พัลพาทีน/ดาร์ธ ซิเดียส
* เรย์
* ฟินน์
* โพ ดาเมรอน
* ไคโล เร็น
* บีบีเอท
* ตัวละครอื่น

 |
| **เจได** | 
* พลัง
* กระบี่แสง
* อาจารย์เจได

 |
| **ซิธ** | 
* ด้านมืดของพลัง
* กระบี่แสงของซิธ

 |
| **ดาวเคราะห์** | 
* นาบู
* ทาทูอีน
* คอรัสซัง
* จีโอโนซิส
* คาชีค
* มุสตาฟาร์
* ยาวิน
* ฮอธ
* เดโกบาห์
* เบสพิน
* ดวงจันทร์ป่าดิบของเอนดอร์
* ดาวมรณะ
* แจคคู
* ดีควา
* เอ็กเซโกล
* ดาวเคราะห์ดวงอื่น

 |
| **สงครามและยุทธการ** | 
* ยุทธการนาบู
* สงครามโคลน (ยุทธการจีโอโนซิส
* ยุทธการคอรัสซัง)
* การกวาดล้างเจไดครั้งใหญ่
* สงครามกลางเมืองกาแลกติก (ยุทธการยาวิน
* ยุทธการฮอธ
* ยุทธการเอนดอร์)
* สงครามยูซาน วอง
* สงครามปฐมภาคี - ฝ่ายต่อต้าน (ยุทธการฐานทัพสตาร์คิลเลอร์
* ยุทธการเครต
* ยุทธการเอ็กเซโกล)
* สงครามและยุทธการอื่น

 |
| **องค์กรและหน่วยงาน** | 
* สาธารณรัฐกาแลกติก
* สหภาพพิภพอิสระ
* สมาพันธ์การค้า
* จักรวรรดิกาแลกติก (ปฐมภาคี)
* พันธมิตรฟื้นฟูสาธารณรัฐ (ฝ่ายต่อต้าน)
* สาธารณรัฐใหม่
* สหพันธ์กาแลกติก
* เจได (ยุคกำเนิดจักรวรรดิ, ยุคเจไดใหม่)
* ซิธ
* องค์กรและหน่วยงานอื่น

 |
| **ยานพาหนะ** | 
* ยานจู่โจม แอคคลาเมเตอร์ เซคอัน-คลาส
* มิลเลนเนี่ยม ฟาลค่อน
* ทายไฟต์เตอร์
* ยานพิฆาตดารา
* สปีดเดอร์ไบค์
* เอ็กซ์วิงไฟต์เตอร์
* วายวิง
* วอล์คเกอร์

 |
| **อื่น ๆ** | 
* *วันที่ในจักรวาลสตาร์ วอร์ส*

 |